R95-busongeluk: forensiese verslag sal lig werpFoto: ER24 Die Padverkeersbestuurskorporasie (RTMC) het Dinsdag gesê hulle wag vir ŉ verslag om die oorsaak van die busongeluk op die R95 verlede week waarin 19 mense dood is, te bepaal. Dit volg nadat ŉ Putco-busbestuurder verlede Maandagoggend beheer oor sy voertuig verloor het. Die bus het van ŉ brug op die R95-pad naby Meyerton, Gauteng af gery en in ŉ stormwatersloot beland. Van die 71 passasiers op die bus is 19 dood en 52 beseer. “Die ondersoek is grootliks afgehandel. Ons wag nou net vir die uitkoms van ŉ meganiese forensiese inspeksieverslag,” het Ashref Ismail, RTMC se woordvoerder, gesê. “Dit gaan tussen vier en ses weke neem om die verslag te finaliseer. In die tussentyd kan ons niks doen nie,” het Ismail gesê.